༄༅། །རྒྱལ་བའི་དབང་པོ་ཐམས་ཅད་མཁྱེན་གཟིགས་
ཆེན་པོ་རྗེ་བཙུན་བློ་བཟང་བསྟན་པའི་དབང་
ཕྱུག་འཇམ་དཔལ་རྒྱ་མཚོ་དཔལ་བཟང་
པོའི་ཞལ་སྔ་ནས་ཀྱི་རྣམ་པར་ཐར་པ་
མདོ་ཙམ་བརྗོད་པ་འཛམ་གླིང་
ཐ་གྲུ་ཡངས་པའི་རྒྱན་ཞེས་
བྱ་བ་བཞུགས་སོ།།
དང་པོ། སྐུ་བལྟམས་པའི་སྐབས།
༄༅། །རྗེ་བཙུན་བླ་མ་དམིགས་མེད་སྙིང་རྗེའི་རང་མདངས་ཐུགས་རྗེ་ཆེན་པོ།
མཐོང་བ་དོན་ལྡན་དེ་ཉིད་ཀྱི་ཞབས་ཀྱི་པདྨོ་དྲི་མ་མེད་པར་གུས་པས་ཕྱག་འཚལ་་་་
ལོ། །གང་གི་རང་བཞིན་ནམ་མཁའི་ཁྱོན་ལྟར་དགོངས་པ་བསམ་གྱིས་མི་ཁྱབ་པས། །
སྲིད་མཚོ་ཞི་བར་ཡོང་ཡེ་མི་མངའ་རྣམ་པ་ཐམས་ཅད་མཆོག་ལྡན་ཉིད། །དབྱིངས་
དང་ཡེ་ཤེས་དུས་གསུམ་དུས་མེད་ཡེ་ནས་འདུས་མ་བྱས་ཀྱི་སྐུ། །མ་སྐྱེས་མི་འགགས་
སྤྱན་རས་གཟིགས་དབང་བདག་བློའི་པད་མཚོར་རྒྱལ་གྱུར་ཅིག །སྙིང་རྗེས་རབ་
བསྐྱོད་བློ་གཏེར་གསེར་བཟང་ས་གཞིར་གངས་རིའི་ཕྲེང་མཛེས་བསྟན་པའི་ཁོར་་་་་
ཡུག་ཅན། །ཉེས་བརྒྱའི་གདུང་སེལ་ཐུགས་སྟོབས་གོ་ཆའི་དབང་ཕྱུག་བརྒྱད་འདུས་
ཆུ་བོ་ཆད་པ་མེད་པར་འབབ། །བཤད་སྒྲུབ་ལུང་རིགས་འཇམ་དཔལ་དཔའ་བོའི་
རྗེས་འགྲོར་ཆོས་ཀྱི་སྒྲ་ཆེན་རྟག་ཏུ་སྙན་པོར་སྒྲོག །མཐའ་དག་ལེགས་པའི་འབྱུང་
གནས་རྒྱ་མཚོའི་མགོན་པོ་པད་དཀར་འཛིན་གྱི་ཐུགས་རྗེས་རང་སྐྱོངས་ཤིག།
1

དཔག་མེད་བསྐལ་པར་གོམས་པའི་ཚོགས་གཉིས་ཁྱུང་སྔོན་སྐྱེས་ཀྱིས་ལེགས་་་་་
དྲངས་སྟོབས་བཅུ་ལ་སོགས་ཡོན་ཏན་ཀུན། །ཡོངས་རྫོགས་མཚན་དཔེའི་སྣང་བྱེད་
གཟི་འོད་འབུམ་ཕྲག་འཕྲོ་བས་སྲིད་ཞིའི་རྒུད་མུན་སེལ་དང་ལྷན་ཅིག་ཏུ།
།སྣ་
ཚོགས་གདུལ་བྱའི་ཕན་བདེའི་པད་ཚལ་སྐྱོང་ཞིང་ཐེག་གསུམ་རིགས་ཅན་རྐང་དྲུག་
ཚོགས་རྣམས་ཀྱི། །གཏན་བདེའི་རོ་བཅུད་མངར་པོའི་འབྱུང་གནས་རྣམ་འདྲེན་
བཞི་པ་ཤཱཀྱའི་རྒྱལ་པོར་གུས་པས་འདུད། །གང་གི་ཟབ་རྒྱས་ལམ་སྟོན་རྒྱལ་ཚབ་མི་
ཕམ་མགོན་དང་འཇམ་དཔལ་དབྱངས།
།ཤིང་རྟ་ཆེ་གཉིས་འཕགས་ལྷ་དབྱིག་
གཉེན་ཡོན་ཤཱཀ་རིགས་པའི་དབང་ཕྱུག་ཟུང་། །ཞི་འཚོ་མར་མེ་མཛད་དཔལ་ཤཱཀྱ་
ཤྲི་ལ་སོགས་འཕགས་ཡུལ་གྱི། །པཎ་གྲུབ་རྣམས་དང་སྐ་ཅོག་ཞང་སོགས་དྲིན་ཅན་
རྣམས་ལ་དང་བས་འདུད། །བློ་ཆེན་རྒྱལ་བ་སྲས་དང་བཅས་པའི་གསང་གསུམ་བླ་
ན་མེད་པའི་ཡེ་ཤེས་ལས། །ཉེ་བར་བལྟམས་པའི་ཟག་མེད་ཡོན་ཏན་ཕུང་པོ་མཁས་
བཙུན་བཟང་པོའི་ཟློས་གར་མཁན།
།གྲགས་པའི་མཚན་སྙན་སྲིད་དང་ཞི་བ་ཆེན་
པོའི་ཁམས་ལས་ཡོངས་སུ་བརྒལ་བ་ཡི།
།ཙོང་ཁ་པ་ཞེས་རྒྱལ་ཀུན་གྱིས་བསྔགས་
ཤིང་རྟ་ཆེ་དེ་བདེ་ཆེན་འཁོར་ལོར་རོལ། །མཐའ་བྲལ་ཤེས་བྱའི་ངོ་བོ་ཉིད་དང་ཕ་
མཐའ་མཉམ་གྱུར་ཤེས་རབ་རལ་གྲི་རྣོན་པོ་ཡིས།
།ཀུན་རྟོག་བློ་ཡི་འཆིང་བ་རབ་
གཅོད་གསུང་རབ་ཡན་ལག་བཅུ་གཉིས་སྒྲིབ་མེད་ས་ལེར་མཁྱེན། །མཚན་ཙམ་གྱིས་
ཀྱང་གཏུགས་པ་མེད་པའི་སྤོབས་པས་རང་བཞིན་མེད་དང་རྒྱ་ཆེའི་ལམ་བཟང་་་་་་་
ཉིད། །རྨད་བྱུང་ཐུགས་བསྐྱེད་ཀྱིས་དྲངས་སྔོན་རབས་སྤྲུལ་བའི་འཕྲེང་བར་སྒོ་
གསུམ་མི་ཕྱེད་དང་བས་མཆོད། །མགོན་ཁྱོད་བཤད་སྒྲུབ་འཕྲིན་ལས་སྲད་བུ་ལ། །
ངོ་མཚར་ནོར་བུའི་འཕྲེང་བ་ལེགས་བསྟར་བ། །རྒྱལ་ཀུན་བསྟན་པ་མཛེས་པའི་
རྒྱན་བྱས་ཞེས། །མཚན་སྙན་གཏམ་དེ་སྲིད་རྩེའི་བླ་ན་སྙན། །བློ་གྲོས་སྟོབས་བཅུའི་
མངའ་བདག་འཇམ་དཔལ་གཞོན་ནུའི་སྒྱུ་འཕྲུལ་བསམ་མི་ཁྱབ། །ཡོངས་སུ་རྫོགས་
པའི་འཁྲུལ་བའི་དྲི་བྲལ་ཡེ་ཤེས་རྒྱ་མཚོའི་དཔལ་ཡོན་ཅན། །ཁྱོད་འདྲའི་མཛད་
2

མཚུངས་གཞན་འགའ་མེད་ཅེས་སྲས་བཅས་ཀུན་གྱིས་བསྔགས་མཛད་པ། །ཕྱག་ན་
པདྨོ་ངུར་སྨྲིག་གར་རོལ་མགོན་ལ་བྱང་ཆུབ་བར་དུ་འདུད། །སྙིང་རྗེ་སྨོན་ལམ་རྩལ་
རྫོགས་སྔོན་བྱོན་སྐྱེས་རབས་ཕྲེང་དང་ལྷག་པར་འབྲོམ་སྟོན་ནས། །བཙུན་པའི་ངང་
ཚུལ་ཁྲིམས་ལྡན་མཁན་པོ་གསེར་ཞུན་ཅོད་པཎ་འཆང་བའི་བརྗིད་ཆགས་སྐུ། །རིས་
མེད་འགྲོ་ལ་ཕན་བདེའི་མཆོག་སྟེར་དགེ་འདུན་གྲུབ་ནས་བསྐལ་བཟང་རྒྱ་མཚོའི་་་་
བར། །རྣམ་བདུན་ཚར་དུ་དངར་བའི་བསྟན་པའི་ཁུར་ཐེག་སྲིད་ཞིའི་སྐྱབས་མགོན་
གཅིག་ཏུ་གྱུར། །ཐུབ་གསུང་ལུང་རྟོགས་ལྷུན་པོར་མཁྱེན་བརྩེ་ནུས་པའི་ཉི་ཟླའི་རྣ་
ཆ་གཡོ་བས་ཞིང་འདིར་སྨིན་གྲོལ་ལམ།
།དགའ་ལྡན་རིང་ལུགས་འདབ་སྟོང་སྙན་
རྒྱུད་གསེར་གྱི་གེ་སར་འཛུམ་པའི་ལང་ཚོ་རྒྱས་པའི་དགའ་སྟོན་ཆེ། །།སྲིད་འདིར་
ལྷུན་གྱིས་གྲུབ་པའི་ཡོན་ཏན་ཕུང་པོ་ནོར་བུའི་འོད་འཕྲེང་དུ་མས་རྣམ་པར་བརྒྱན་་
གྱུར་པ། །འཇིག་རྟེན་དབང་ཕྱུག་སྤྱན་རས་གཟིགས་དབང་གཟུགས་གཞན་ཡོངས་
སྒྱུར་རྣམ་པ་གཅིག་འདུས་རྩེ་དགའི་ཁུར་གྱིས་འཛིན།
།ཟུང་འཇུག་རིགས་བརྒྱའི་
དཀྱིལ་འཁོར་གྲངས་མེད་སྤྲོ་བསྡུའི་བྱེད་པོ་དང་པོའི་རྡོ་རྗེ་སེམས་དཔའ་གང་། །
ལྷན་སྐྱེས་བདེ་བ་ཆེན་པོའི་མཚན་རྫོགས་སྐལ་ལྡན་རྣམས་ཀྱི་འདྲེན་པ་ཁྱོད་ལས་་་་་་
གཞན་དུ་ཅི། །གང་གི་གསུངས་དབྱངས་ཡན་ལག་དྲུག་ཅུའི་ཏམྦུ་ར་ལ་ཀ་ལ་པིངྐའི་
རྒྱུད་རྫོགས་པ། །མཁྱེན་གཉིས་ཆ་རྫོགས་འཆི་མེད་སྤྲོས་ཀུན་ཉེར་ཞི་མཚན་ཙམ་
ཐོས་པས་དོན་ལྡན་མཆོག་ཏུ་ངེས། །གང་ཚེ་ལོངས་སྤྱོད་འཁོར་ལོའི་རྩ་གཟུགས་ཡི་
གེའི་སྦྱོར་བ་དག །མང་དུ་སྤེལ་བའི་ཡེ་ཤེས་བཞོན་པ་རང་དབང་ཉིད་གྱུར་པས། །
སོ་སོ་རང་རིག་སྤོབས་པའི་ཚད་མ་ཚུལ་ཙམ་རྙེད་པ་ལས། །རྒྱལ་བ་རྒྱ་མཚོའི་མཛད་
འཕྲིན་བླ་མའི་དྲིན་ལས་གསལ་བར་བྱེད།།
བདེ་བར་གཤེགས་བཞུགས་ཀུན་ལས་འཕགས་པའི་རྗེ་བཙུན་བླ་མ་མཆོག་དེ་་་་
ཡི། །མཛད་པས་བསྡུས་དང་སྨོན་པའི་གདུལ་བྱ་མཚོ་ལ་ངང་ངུར་འཇུག་པ་ལྟར། །
ཕན་བདེའི་གཞུང་ཤིང་རབ་བརྟན་གྲགས་དཀར་ནོར་བུའི་རྣ་རྒྱན་ཕྱོགས་ཀུན་ཏུ། །
3

མཛེས་པར་བྱས་འདིའི་ཚུལ་ལ་བློ་ལྡན་སུ་ཞིག་འབད་རྩོལ་ལྷོད་པར་བྱེད། །དེ་ལྟར་
མོས་གུས་དྲི་བཞོན་གྱིས། །སྙིང་གི་ཆུ་གཏེར་གཡོས་པ་ཡིས། །དཔག་ཡས་ཡོན་ཏན་
འོ་མཚོ་ལས།
།རབ་དཀར་ངང་མོས་ཟེགས་མ་འཐོར། །འོན་ཏེ་བྱ་ལམ་མཐའ་
འཚོལ་བཞིན། །རྒྱལ་བ་རྒྱ་མཚོའི་ཡོན་ཏན་ཆ། །བདག་ལྟ་བྱིས་པས་ག་ལ་ཞིག
རྒྱལ་དང་སར་གནས་ལྗགས་ཀྱང་གཏུགས། །དེ་ལྟ་ན་ཡང་མགོན་ཁྱོད་བཀའ་དྲིན་
རྗེས་དྲན་འཕྲིན་ལས་ལྷུན་པོའི་སྤོར།
།མཁྱེན་བརྩེའི་ཧ་རི་ཙནྡན་དྲི་བསུང་དྲི་
བཞོན་དྲག་པོས་འཐུལ་བ་ལས། །འདི་ན་རང་དབང་བྲལ་ཞིང་རྟོགས་བརྗོད་རྒྱུད་
མང་ཆེད་དུ་བསྔགས་བཞིན་བསྒྲེང་། །ཡོངས་རྫོགས་བསྟན་པའི་མངའ་བདག་འདི་
འདྲར་དད་བརྒྱའི་བ་སྤུ་ལྷག་པར་ལྡང་། །དེས་ན་བཀའ་དྲིན་གཞལ་དཀའི་ཐལ་མོ་
ཟུམ་བཞིན་མཛད་པའི་ཟླ་སྣང་ཆ་རྫོགས་པ། །རྙོག་མེད་ཡིད་ཀྱི་ཆུ་མཚོར་བརྒྱ་ཕྲག་
ཀུན་ཕན་གསར་པ་མངོན་སུམ་འདུ་བྱས་ནས། །འཇུག་པའི་སྤྱོད་ལམ་ཤིན་ཏུ་དགེ་
བའི་རིན་ཆེན་བདུན་ལྡན་ཚིག་གི་མཆོད་སྦྱིན་གྱིས། །ཆེས་དཀར་རྒྱལ་བའི་ཕྲིན་
ལས་ཉེར་བདུན་འདི་ལྟར་མཛད་ཅེས་བདག་གིས་ནུས་བཞིན་སྤེལ།།
དེ་ཡང་ཇི་སྐད་དུ་འཆི་མེད་རྔ་སྒྲའི་གཟུངས་ལསས། འདི་ནས་ནུབ་ཀྱི་ཕྱོགས་
རོལ་ན།
།བདེ་བ་ཅན་གྱི་འཇིག་རྟེན་ཁམས། །དེ་ན་རྫོགས་པའི་སངས་རྒྱས་
བཞུགས། །དེ་བཞིན་གཤེགས་པ་ཚེ་དཔག་མེད། །ཅེས་གསུངས་པ་ལྟར། འདི་ནས་
ནུབ་ཀྱི་ཕྱོགས་རོལ་དུ་སངས་རྒྱས་ཀྱི་ཞིང་གངྒཱའི་ཀླུང་གི་བྱེ་མ་སྙེད་འདས་པ་ན།
འཇིག་རྟེན་གྱི་ཁམས་བདེ་བ་ཅན་ཞེས་བྱ་བ་ཡོན་ཏན་གྱི་ཕུང་པོ་བརྗོད་པར་མི་་་་་་་
ནུས་པ་བྱང་ཆུབ་ཀྱི་ཤིང་རིན་པོ་ཆེ་སྣ་ཚོགས་པའི་རང་བཞིན་ཅན་གྱི་དྲུང་ན་
བཞུགས་པའི་དེ་བཞིན་གཤེགས་པ་འོད་དང་ཚེ་དཔག་ཏུ་མེད་པ་ཞེས་བྱ་བ་དེའི་་་་་
སྲས་ཀྱི་ཐུ་བོ་ནི་ཕྱག་ན་པདྨོ་འམ།
འཕགས་པ་སྤྱན་རས་གཟིགས་དབང་ཕྱུག་ཡིན་
ལ། དེ་ཡང་སྙིང་རྗེ་པདྨ་དཀར་པོ་ལས། འཁོར་ལོས་བསྒྱུར་བའི་རྒྱལ་པོ་རྩིབས་ཀྱི་
མུ་ཁྱུད་ཀྱི་སྲས་ཀྱི་ཐུ་བོ་མིག་མི་འཛུམ་དང་བཅས་པས་ཐུགས་བསྐྱེད་པའི་ཚེ། དེ་
4

བཞིན་གཤེགས་པ་རིན་ཆེན་སྙིང་པོས་མིག་མི་འཛུམ་ལ། རིགས་ཀྱི་བུ་ཁྱོད་ཀྱིས་
ངན་སོང་ལ་ཡང་བལྟས། མཐོ་རིས་རྣམས་སུ་བལྟས། སེམས་ཅན་གྱི་སྡུགས་བསྔལ་
ལ་ཡང་བལྟས་ཤིང་། སེམས་ཅན་ཐམས་ཅད་སྡུག་བསྔལ་ལས་ཐར་བར་བྱ་བ་དང་།
ཉོན་མོངས་པ་རབ་ཏུ་ཞི་བར་བྱ་བའི་ཕྱིར་སྙིང་རྗེ་ཆེན་པོའི་སེམས་བསྐྱེད་པས་ན།
རིགས་ཀྱི་བུ་ཁྱོད་དེའི་ཕྱིར་སྤྱན་རས་གཟིགས་དབང་ཕྱུག་ཅེས་བྱའོ། །ཞེས་དང་།
སྲས་ཀྱི་ཐུ་བོ་སྤྱན་རས་
རྒྱལ་པོ་རྩིབས་ཀྱི་མུ་ཁྱུད་དེ་ཚེ་དཔག་མེད་དང་།
གཟིགས་སུ་གྱུར་པ་ད་ལྟ་སྐུའི་རྣམ་འགྱུར་གཅིག་ལྷོ་ཕྱོགས་ཀྱི་རི་བོ་པོ་ཏ་ལར་
བཞུགས་ཏེ་བ་སྤུའི་ཁུང་བུ་རེ་ནས་སྤྲུལ་པ་གྲངས་ལས་འདས་པས་གདུལ་བྱའི་དོན་་
མཐའ་ཡས་པ་ཞིག་སྐད་ཅིག་མ་རེའི་ཡུན་ལ་མཛད་ཅིང་སྐུའི་རྣམ་འགྱུར་ཡང་
འཕགས་པ་ཁ་སརྤ་ཎི། ཕྱག་བཞི་པ། དོན་ཡོད་ཞགས་པ། སེངྒེ་སྒྲ། འཇིག་རྟེན་
དབང་ཕྱུག བཅུ་གཅིག་ཞལ། རྒྱལ་བ་རྒྱ་མཚོ། ནག་པོ་ཆེན་པོ། དཔལ་ཧ་ཡ་གྲྀ་བ་
ལ་སོགས་སྐུ་གསུང་ཐུགས་ཀྱི་གསང་བ་གྲངས་ལས་འདས་པ་སྟེ། མཐའ་དག་པ་ནི་
དེ་བཞིན་གཤེགས་པ་ཁོ་ནའི་སྤྱོད་ཡུལ་ཡིན་གྱི་ས་བཅུའི་བྱང་སེམས་རྣམས་ཀྱིས་་་་་་
ཀྱང་བརྗོད་པར་ནུས་པ་མ་ཡིན་ནོ། །ཞེས་དང་།
:
འཕགས་པ་དཀོན་ཅོག་ཟ་མ་ཏོག་བཀོད་པའི་མདོ་ལས། བྱང་ཆུབ་སེམས་
དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་གི་སྐུའི་དབང་པོའི་སྒོ་་་་་་་
དང་། བ་སྤུའི་ཆ་ཤས་རྣམས་ནས་ཚངས་པ་དང་། དབང་པོ་དང་། ཟླ་བ་དང་།
ཉི་མ། འཁོར་ལོས་བསྒྱུར་བ་དང་། བློན་པོ་དང་། དགེ་སྦྱོང་དང་། བྲམ་ཟེ་དང་།
ཆོས་སྨྲ་བ་དང་། ཚོང་དཔོན་དང་། ཁྱིམ་བདག་ལ་སོགས་པའི་གཟུགས་མཐའ་
ཡས་པ་སྤྲུལ་ནས།
འཇིག་རྟེན་གྱི་ཁམས་ཀྱི་སེམས་ཅན་འདུལ་བར་མཛད་པ་དང་།
གཞན་ཡང་དཔག་བསམ་གྱི་ཤིང་དང་། རིན་པོ་ཆེ་དང་། གྲུ་དང་།
ཟམ་པ་ལ་
སོགས་པའི་དངོས་པོ་སྣ་ཚོགས་སུ་སྤྲུལ་ནས་སེམས་ཅན་གྱི་དོན་བྱེད་པ་སོགས་དང་།
སངས་རྒྱས་ཕལ་པོ་ཆེའི་ཀུན་ནས་སྒོར་འཇུག་པའི་ལེའུ་ལས་ཀྱང་། གཞོན་ནུ་
5

ནོར་བཟང་ལ་སོགས་འཕགས་པ་སྤྱན་རས་གཟིགས་ཀྱི་རྣམ་པར་ཐར་པ་དོན་ཚན་་་
བཞི་བཅུ་རྩ་བརྒྱད་དུ་བསྡུས་ནས་བསྟན་པ་ལས་ཀྱང་། འཇིགས་པ་བཅུ་དྲུག་ལས་
སྐྱོབ་པ་དང་། སྐུའི་རྣམ་པར་སྤྲུལ་པ་བསམ་གྱིས་མི་ཁྱབ་པ་སྟོན་པ་དང་། མཚན་
ཙམ་བཟུང་བའི་སེམས་ཅན་རྣམས་ཀྱང་ངན་སོང་དུ་ལྟུང་བའི་གནས་མེད་པར་་་་་་་
རང་ཉིད་ཀྱིས་ཞལ་གྱིས་འཆེས་པ་དང་། པདྨ་དཀར་པོའི་མདོ་དང་། དོན་ཞགས་
ཀྱི་ཆོ་ག་ཞིབ་མོ་དང་། པདྨ་དྲ་བའི་རྒྱུད་སོགས་ལས་རྣམ་པར་ཐར་པ་དང་སྤྲུལ་བ་
བསམ་གྱིས་མི་ཁྱབ་པ་གསུངས་ཤིང་། ཟ་མ་ཏོག་འཁོར་ལོ་མཐའ་མ་ལེའུ་བཅུ་
གསུམ་པ་ལས། སྟོན་པ་མྱ་ངན་ལས་འདའ་བར་ཉེ་བའི་ཚེ་བྱང་ཕྱོགས་ཁ་བ་ཅན་གྱི་
རྒྱལ་ཁམས་ཞབས་ཀྱིས་མ་བཅགས། གསུང་གིས་མ་བསྐྱངས་པ་འདི་རྣམས་ཀྱི་དོན་
དུ་བཞུགས་པར་ཞུ་ཞེས་གསོལ་བ་བཏབ་པས། བཅོམ་ལྡན་འདས་ཀྱིས་ཞལ་ནས།
བྱང་ཕྱོགས་ཁ་བ་ཅན་གྱི་རྒྱལ་ཁམས་ཀྱི་སེམས་ཅན་ད་ལྟ་དུད་འགྲོར་སོང་བས་་་་་་་་
སེམས་ཅན་མིའི་མིང་མེད། མུན་པ་མུན་ནག་ཏུ་གྱུར་པ་ཤི་བ་དག་ཀྱང་མི་ལྡོག་པར་
མཚོ་ལ་ཁ་བ་བབས་པ་ལྟར་ངན་འགྲོའི་འཇིག་རྟེན་དུ་འགྲོ་བ་ཡིན་པས་མ་འོངས་་་་
པ་ན་ངའི་བསྟན་པ་མར་འགྲིབ་ཀྱི་དུས་སུ་བྱང་ཆུབ་སེམས་དཔའ་ཁྱོད་ཀྱི་གདུལ་་་་་
བྱར་འགྱུར་རོ།།
ཐོག་མར་བྱང་ཆུབ་སེམས་དཔའི་སྤྲུལ་པས་མིའི་འགྲོ་བ་བསྐྱེད། དེ་ནས་ཟང་
ཟིང་གིས་བསྡུས། དེ་ནས་ཆོས་ཀྱིས་བསྡུས། ཁྱོད་ནི་འགྲོ་བའི་དོན་དུ་འགྱུར་རོ་
ཞེས་དང་། མདོ་སྡེ་པད་མ་དཀར་པོ་ལས་རིགས་ཀྱི་བུ། དུས་གསུམ་སངས་རྒྱ ས་
གང་གིས་ཀྱང་འདུལ་བར་མ་གྱུར་པའི་གནས། འདྲེ་སྲིན་དུ་མས་གང་བའི་མཐའ་
འཁོབ་ཁ་བ་ཅན་གྱི་ཞིང་ཁམས་དེར་མ་འོངས་པའི་དུས་སུ་དམ་པའི་ཆོས་ཉི་མ་ལྟ་་་
བུར་རྒྱས་པར་འདུག་སྟེ། སེམས་ཅན་རྣམས་ཀྱང་ཐར་པ་བྱང་ཆུབ་ཀྱི་ལམ་ལ་
འགོད་པར་འགྱུར་རོ། །མཐའ་འཁོབ་དེ་འདུལ་བའི་གཉེན་པོ་ནི་འཕགས་པ་སྤྱན་
རས་གཟིགས་དབང་ཕྱུག་ཡིན་ནོ་ཞེས་དང་། གངས་རིའི་ལྗོངས་ཀྱི་གདུལ་བྱ་མཐའ་
6

ཀླས་པའི་དོན་མཛད་པ་ནི་ཡབ་སྲས་མཇལ་བའི་མདོ་ལས། བརྒྱ་བྱིན་ཚངས་པའི་
ཆ་བྱད་དང་། །ལ་ལར་བདུད་ཀྱི་ཆ་བྱད་ཀྱིས། །སེམས་ཅན་རྣམས་ཀྱི་དོན་མཛད་
དེ། །འཇིག་རྟེན་རྣམས་ཀྱིས་རྟོགས་པ་དཀའ། །ཞེས་དང་། རྨོངས་མེད་རྨོངས་
པའི་ཚུལ་སྟོན་ཏེ། །སྨྱོས་པ་མ་ལགས་སྨྱོས་པའི་ཚུལ། །ཞ་བ་མ་ལགས་ཞ་བའི་ཚུལ། །
རྣམ་པར་འཕྲུལ་བ་སྣ་ཚོགས་ཀྱིས། །སེམས་ཅན་རྣམས་ནི་འདུལ་བར་མཛད། །
ཅེས་གསུངས་པ་ལྟར། གདུལ་བྱའི་ཁམས་དང་འཚམ་པར་གང་ལ་གང་འདུལ་གྱི་
སྤྲུལ་པ་ངོ་མཚར་འབྱམས་སུ་ཀླས་པ་ནི། མདོ་སྡེའི་རྒྱན་ལས།
བྱང་ཆུབ་ཆེ། །མྱ་ངན་འདས་པ་རྟག་སྟོན་པ། །སངས་རྒྱས་སྤྲུལ་པའི་སྐུ་འདི་ནི། །
རྣམ་པར་གྲོལ་བའི་ཐབས་ཆེན་པོ། །ཞེས་སེམས་ཅན་གྱི་འཕྲུལ་སྣང་དང་མཚུངས་
བཟོ་དང་སྐྱེ་དང་
པར་སངས་རྒྱས་ཀྱི་རྣམ་སྤྲུལ་ཡང་དེ་ཉིད་ཀྱིས་དོན་མཛད་པ་སྟེ། ལས་བརྒྱ་པ་ལས།